Antero Nikkanen

Aarne Antero Nikkanen (1. kesäkuuta 1946 Mikkeli – 31. maaliskuuta 2008 Mikkeli)Kuolinilmoitus, Aarne Antero (Aso) Nikkanen, Länsi-Savo, 2008, No 101, sivu 10, julkaistu 13.4.2008 oli suomalainen jalkapalloilija ja jääpalloilija.Urheilumme Kasvot Osa 3, Nikkanen, Antero Aarne, sivu 220, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1978

Keskikentällä jalkapalloa pelannut Nikkanen edusti lähes koko uransa ajan vuosina 1962–1977 Mikkelin Palloilijoita mestaruussarjassa ja 1. divisioonassa. Lisäksi Nikkanen pelasi Myllykosken Pallossa 1978. Hän voitti MP:ssa Suomen Cupin 1970 ja 1971. SM-hopeaa Nikkanen saavutti vuosina 1970 ja 1972. Kaikkiaan Nikkanen pelasi 12 kauden aikana 261 pääsarjatason ottelua, joissa hän teki 19 maalia. Hän pelasi jalkapallomaajoukkueessa vuosina 1968–1974 yhteensä 10 maaottelua. Euroopan Cup-voittajien Cupissa Nikkanen pelasi vuonna 1971 turkkilaista joukkuetta vastaan (tasapeli ja häviö) ja vuonna 1972 Carl Zeiss Jenan joukkuetta vastaan (häviö ja voitto).

Nikkanen pelasi myös jääpalloa MP:ssa ja Mikkelin Kamppareissa. Hän saavutti SM-kultaa vuonna 1968, hopeaa vuonna 1969 ja pronssia vuonna 1970. Hän edusti jääpallomaajoukkuetta yhdessä A- ja kahdessa B-maaottelussa.

Nikkanen oli ammatiltaan vahtimestari ja hänen kotikuntansa oli Mikkeli.

 Lähteet 

Luokka:Suomalaiset jalkapalloilijat
Luokka:Suomalaiset jääpalloilijat
Luokka:Jalkapallon Suomen Cupin mestarit
Luokka:Vuonna 1946 syntyneet
Luokka:Vuonna 2008 kuolleet